[{"text_idx": "#000001", "text": "Lemmikloomad ja linnud sinu kodus"}, {"text_idx": "#000002", "text": "Maitsetaimed - sinu talvine maitseva\u0308rskus"}, {"text_idx": "#000003", "text": "Maitsetaimed on taime lehine osa, mida kasutatakse toidu tegemisel kas siis va\u0308rskelt vo\u0303i kuivatatult. Maitsetaimedega saame suurepa\u0308raselt nii toitu kui erinevaid jooke maitsestada ilma rasvade, soola ja suhkru lisamata. Lisaks maitsele ja va\u0308rviku\u0308llusele on maitsetaimedel ka palju tervisele ha\u0308sti mo\u0303juvaid toimeid, mida vajame pimedal talveajal eriti palju."}, {"text_idx": "#000004", "text": "Maitsetaimede kasutamisel on piiranguks ainult Sinu enda kujutlusvo\u0303ime. Lisa maitsetaimi hautistele ja vormiroogadele, suppidesse, leivale, sinepisse, marinaadidesse, vo\u0303i ja kastmete sisse, a\u0308a\u0308dikasse ja vinegrettidesse, jogurtitesse, vanillikastmesse ja magustoitudesse ning jookidesse."}, {"text_idx": "#000005", "text": "Lase loomingul ja maitsemeeltel lennata!"}, {"text_idx": "#000006", "text": "Kas valida va\u0308rsked vo\u0303i kuivatatud maitsetaimed?"}, {"text_idx": "#000007", "text": "Maitsetaimed on antioksu\u0308dantide poolest va\u0308ga rikkalikud, eriti nelk, kaneel, salvei, pune ja tu\u0308u\u0308mian, aidates va\u0308hendada madala tihedusega lipoproteiine, mida nimetatakse ka \"halvaks kolesterooliks\". Va\u0308rsked maitsetaimed koosnevad rohkematest antioksu\u0308dantidest ning just sellepa\u0308rast on soovitatav kasutada vo\u0303imalikult tihti just va\u0308rskeid maitsetaimi. Kui kasvatad kodus poti sees maitsetaimi, siis saad neid ka vajadusel ja soovil kuivatada. Nii saad kasutada toitudel enda kasvatatud maitsetaimi nii va\u0308rskena kui ka kuivatatult."}, {"text_idx": "#000008", "text": "Kuna maitsetaimedel on va\u0308ga delikaatne maitse, siis lisa need toidule alles hetk enne serveerimist. Rosmariinil ja petersellil on vastupidavam maitse, need saad juba toidutegemise alguses valmivale toidule lisada."}, {"text_idx": "#000009", "text": "Kuivatatud maitsetaimed on tugevama maitsega, kui va\u0308rsked. U\u0308ldreegel, mida on hea meeles pidada: u\u0308ks teelusikata\u0308is kuivatatud vo\u0303rdub 4 teelusikata\u0308it va\u0308rsket maitsetaime, et saaksid toidule sama tugeva maitse. Kui kasutad regulaarselt u\u0308rte, vo\u0303iksid teha na\u0308iteks u\u0308rdikotid, sidudes tu\u0308keldatud ja segatud u\u0308rdid va\u0308ikestesse musliinikottidesse \u2013 neid saab toidule maitse andmiseks lisada ning enne serveerimist eemaldada."}, {"text_idx": "#000010", "text": "Kuivatatud maitsetaimede maitse kaob ajapikku, seega vaheta iga 12 kuu tagant u\u0308rdid va\u0308lja. Maitsetaimedel, mida on kuivatatud koos varrega, on tugevam maitse, kui nendel, millel on enne kuivatamist vars eemaldatud."}, {"text_idx": "#000011", "text": "Tervislikud vitamiinid sinu aknalaual ehk milliseid maitsetaimi kasvatada?"}, {"text_idx": "#000012", "text": "Maitsetaimede valik on suur ja lai ning vahepeal on raske isegi nende vahel valida. Toome va\u0308lja 12 maitsetaime, mis vo\u0303iksid kasvada igas kodus."}, {"text_idx": "#000013", "text": "Maitsetaimede kasvatamiseks ei ole vaja aeda, vaid saad lemmikuid maitsetaimi kasvatada ka aknalaual, terrasil vo\u0303i ro\u0303dul."}, {"text_idx": "#000014", "text": "Taimelambid sobivad ideaalselt taimeso\u0303pradele, kes soovivad oma tubastele lemmikutele anda talvel vajalik lisavalgus. Taimelambid on toodetud spetsiaalselt taimedele sobiva valguskiirte va\u0308rvispektriga, mis tugevdab taimevarsi ja kiirendab fotosu\u0308nteesi taimedes. Fotosu\u0308ntees toimub ko\u0303ige paremini punase 660NM ja sinise 450NM valgusega, kuid taimed vajavad ka teisi valgustoone. Valge LED taimelamp imiteerib neist ko\u0303ige paremini pa\u0308ikesevalgust. Ainult punase lambi all kasvanud taim on roheluse poolest lopsakam, kuid ta sisaldab va\u0308hem klorofu\u0308lli, polu\u0308fenooli ja antioksu\u0308dante. Taimed vajavad kasvuperioodil sinist ning jo\u0303ulise kasvu ja viljakuse saavutamiseks punast valgust."}, {"text_idx": "#000015", "text": "Soovituslik on taimelamp sisse lu\u0308litada ha\u0308maras vo\u0303i pimedas, et taimed saaksid 12-14 tundi piisavat valgust. Valguse vajadus vo\u0303ib erineda olenevalt taimest, loe kindlasti enda taime vajaduste kohta enne lambi kasutamist. Vali enda maitsetaimedele ja ka teistele toataimedele taimelambid siit."}, {"text_idx": "#000016", "text": "Head toidu ja maitsetaimede kombinatsioonid"}, {"text_idx": "#000017", "text": "Maitsetaimi saad lisada oma toidule iseenda maitse ja\u0308rgi. Toome va\u0308lja traditsioonilised toidu ja maitsetaimede kombinatsioonid, et saaksid oma maitseelamustega alustada. Maitsesta toit enda soovi ja\u0308rgi ning a\u0308ra kuhja ilma vahepeal maitsetesti tegemata liiga palju korraga toidule, sest tugevamaitselised taimed vo\u0303ivad muidu toidu enda maitse u\u0308le vo\u0303tta. Mo\u0303nda maitsetaime kasutatakse ainult toidu tegemise ajal maitsestamiseks, mille peaks enne so\u0308o\u0308mist a\u0308ra vo\u0303tma, nagu na\u0308iteks loorberilehed."}, {"text_idx": "#000018", "text": "Basiilik - pesto, tomatikaste, tomatisupp, tomatimahl, kartulitoidud, krevetid, liha, kana- ja linnuliha, pasta, riis, munaroad, maasikad.Loorberilehed - supid, hautised, vormiroad, liha- ja linnulihamarinaadid, puljongid.Ts\u030cilli - liha, kana ja linnuliha, karbid, tomatitoidud, karrid.Murulauk - salatid, kana, supid, juusturoad, munaroad, majonees, vinegretid.Koriander \u2013 Aasia toidud, friikartulid, karrid, supid, salatid, mereannid, guacamole.Till - salatid, kastmed, kala, hapukoor, juust ja kartulitoidud.Apteegitill - ta\u0308idised, kastmed, mereannid, salatid.Ku\u0308u\u0308slauk - supid, kastmed, pasta, liha, kana, karbid, pesto, salatikastmed, leib.Ingver - koogid, ku\u0308psised, Aasia toidud.Sidrunhein \u2013 Aasia toidud, friikartulid, karrid, mereannid, supid, tee.Majoraan - liha-, kala-, munaroad, juusturoad, pitsa.Piparmu\u0308nt - joogid, maiustused, liha, kana, jogurt, magustoidud, kastmed, ko\u0308o\u0308giviljatoidud.Pune - juusturoad, munaroad, tomatikaste, pitsa, liha, ta\u0308idis, leib, pasta.Petersell - pesto, munaroad, pasta, riisitoidud, salatid, vo\u0303i, kastmed, mereannid, ko\u0308o\u0308giviljatoidud.Rosmariin - kala, linnuliha, liha, leib, kastmed, supid.Salvei - ta\u0308idised, tomatitoidud, juusturoad, ko\u0303rvitsatoidud, kanaroad.Estragon - salatikaste, munaroad.Tu\u0308u\u0308mian - hapukoor, leib, kana- ja linnuliha, supid, puljong, hautised, ta\u0308idised, vo\u0303i, juust, majonees, sinep, a\u0308a\u0308dikas."}, {"text_idx": "#000019", "text": "Pea meeles, et tervisele on parem, kui vo\u0303id ja kreeme so\u0308o\u0308dakse ainult aeg-ajalt, mitte igapa\u0308evaselt."}, {"text_idx": "#000020", "text": "Maitsetaimed, mis sobivad omavahel ha\u0308sti kokku"}, {"text_idx": "#000021", "text": "Maitsetaimede kokkusobitamine on omaette maitseteadus. Mo\u0303nele vo\u0303ib see tulla kergelt, aga u\u0308ldiselt kardetakse katsetada maitsetaimi ja u\u0308rte, mille kokkusobivuses ei olda kindlad. Just sellepa\u0308rast toomegi omaltpoolt va\u0308lja maitsetaimede kombinatsioonid, mis sobivad omavahel ha\u0308sti kokku ja mida vo\u0303iksid proovida."}, {"text_idx": "#000022", "text": "Basiilik - murulauk, ts\u030cilli, ku\u0308u\u0308slauk, pune.Loorberg - peterselli, tu\u0308u\u0308miani, ku\u0308u\u0308slaugu, pune, majoraaniga.Ts\u030cilli - koriandri, ku\u0308u\u0308slaugu, ingveri, sidrunheina, piparmu\u0308ndi, punega.Murulauk - basiiliku, ku\u0308u\u0308slaugu, estragoniga.Till - murulauk, ku\u0308u\u0308slauk, petersell, estragoniga.Ku\u0308u\u0308slauk - basiiliku, rosmariini, salvei, apteegitilli, ts\u030cilli, koriandriga. Pune - basiiliku, peterselli, murulaugu, tu\u0308u\u0308miani, loorberi, ts\u030cilliga. Salvei - rosmariini, ku\u0308u\u0308slaugu, majoraaniga.Tu\u0308u\u0308mian - loorberi, peterselli, ku\u0308u\u0308slaugu, rosmariiniga."}, {"text_idx": "#000023", "text": "Vahvat katsetamist ja mo\u0303nusaid maitseelamusi!"}, {"text_idx": "#000025", "text": "Mikrovo\u0303rsed on efektsed ja maitsvad!"}, {"text_idx": "#000027", "text": "Idandite ko\u0303rval on suurepa\u0308raseks ja maitsvaks vitamiinide allikaks mikrovo\u0303rsed, mis u\u0308htlasi na\u0308evad Loe edasi"}, {"text_idx": "#000028", "text": "Erinevad idandid on varakevadisel ajal ideaalsed vitamiiniallikad ja tervise turgutajad. Ko\u0308o\u0308gikapil Loe edasi"}, {"text_idx": "#000029", "text": "Teadmised maitse- ja ravimtaimedest on peaaegu sama vanad, kui inimkond. Roomlaste ja misjona\u0308rmunka Loe edasi"}, {"text_idx": "#000030", "text": "Taimelambi pirn+vari Nelson LED 15W"}, {"text_idx": "#000031", "text": "Taimelamp alusega Elho hall-mereroheline d25,4 h44,4cm"}, {"text_idx": "#000032", "text": "Taimelambi juhtmekomplekt Nelson E27 4m"}]